
מכרז מס' 12/16

עבודות לגידור חוות התנינים בפצאל
1. מבוא
1. א. המינהל האזרחי לאזור יהודה ושומרון (להלן – "המינהל" או "המזמין") מזמין הצעות לביצוע עבודות גידור לחוות התנינים בפצאל. העבודות תכלולנה הנחת גידור, הכול כמפורט במסמכי המכרז והמסמכים המצורפים לו (להלן: "העבודות" או "השירותים" - לפי העניין). העבודות תבוצענה במועדים ובתנאים המפורטים במסמכי המכרז.
2. במכרז זה: 
(1) "מציע ישראלי" – לגבי יחיד:  אזרח ישראלי או תושב ישראל, ולגבי תאגיד: תאגיד שהתאגד במדינת ישראל, למעט חברת חוץ שנרשמה לפי הוראות סעיף 346 לחוק החברות, התשנ"ט-1999; 
(2) "מציע פלסטיני" – לגבי יחיד: תושב האזור כהגדרתו בצו בדבר תעודת זהות ומרשם אוכלוסין (יהודה והשומרון) (מס' 297), תשכ"ט-1969, ולגבי תאגיד: תאגיד שהתאגד באזור בהתאם לכל דין החל באזור.

2. מסמכי מכרז זה כוללים:
1. הזמנת הצעות למכרז (מסמך זה);
1. הצעתו של המציע (נוסח הצעה);
1. הסכם התקשרות בין המינהל לבין הזוכה;
1. נספח א'- מפרט טכני (נספח השירותים/העבודות);
1. נספח ב'- נספח הכמויות והתעריף.
1. כתב הערבות.

3. ההסכם המצורף משמש כבסיס להתקשרות המשפטית בין המציע לבין המזמין. אם תימצא סתירה בין הוראות ההסכם לבין הוראות במסמכי המכרז האחרים, תגברנה ההוראות המטיבות עם המינהל. המציע נדרש להכיר את ההסכם, לבדוק אותו, וללמוד את התחייבויותיו לפיו. עצם הגשת ההצעה תהיה ראיה סופית ומכרעת להסכמתו של המציע להתקשרות על בסיס הסכם זה על נספחיו.

4. סיור קבלנים יתקיים ביום 9/8/16 בשעה 10:00 בבוקר.
נקודת המפגש במפגש הבקעה לתאום הגעה:  מיכל עידו נייד  050-6235727 (ההשתתפות בסיור חובה ומהווה תנאי סף).

ב. תנאי סף
5. השתתפות במכרז כפופה לעמידתו של המציע בתנאי הסף הבאים:
1.  עבור קבלנים ישראלים- ניהול ספרים כהגדרתם בחוק עסקאות גופים ציבוריים (אכיפת ניהול חשבונות ותשלום חובות מס), התשל"ו – 1976;        
עבור קבלנים פלסטינים- אישור על פתיחת חברה בפקיד שומה אוטונומיה ירושלים וניהול ספרים בדין התחשבנות כהגדרתם לפי כל דין החל באזור.
2. עבור קבלנים ישראלים- רישום בתוקף במרשם הקבלנים ברישום ענף ראשי 100-ג או ענף משני 111-א (פיתוח) וכן רישום בכל מרשם המתנהל על פי דין הצריך לעניין ההתקשרות וכן קיומם של הרישיונות הנדרשים על פי דין ובכלל זה רישום ברשם הקבלנים. יובהר, כי על סיווגו של המציע במרשם הקבלנים להיות תואם לסכום הצעתו. 
עבור קבלנים פלסטינים- רישום בכל מרשם המתנהל על פי דין הצריך לעניין ההתקשרות, וכן קיומם של הרישיונות הנדרשים על פי דין.
3. ותק של 3 שנים לפחות ברישום לעיל.
4. ניסיון מוכח ב- 5 השנים האחרונות בביצוע עבודות גידור.
5. מסירת ערבות בנקאית בלתי-מותנית או המחאה בנקאית, בסכום של 10,000 ₪ בנוסח שנקבע בכתב הערבות המצ"ב;
6. השתתפות בסיור קבלנים, שיתקיים ביום 9/8/16 בשעה 10:00, בנקודת המפגש מפגש הבקעה איש קשר-מיכל עידו 0506235727. השתתפות בסיור חובה!

6. הבהרות לעניין תנאי הסף (עמידה בתנאים):
1. כדי להוכיח עמידה בתנאי סף הקבוע בסעיפים 5(א) ו-5(ב) לעיל, על המציע להצהיר בעת הגשת ההצעה, כי הנו תאגיד מוכר וכי הנו ממלא את כלל חובותיו עפ"י כל דין בנוגע לניהול ספרים ולתשלום היטלים ומסים. 
1. בנוסף, על המציע להיות רשום בכל מרשם המתנהל עפ"י כל דין, לעניין ההתקשרות, הכל לפי העניין ואופי השירות הנדרש במסגרת המכרז. כן מתבקש המציע להחזיק ברישיונות המתאימים לשם ביצוע העבודות.
1. כדי לעמוד בתנאי הסף הקבועים בסעיפים 5(ד), יפרט המציע בתצהיר החתום ע"י עורך דין או ע"י אישור הגוף המעסיק את הפרויקטים שבוצעו על ידו לרבות היקפם הכספי.
1. הערבות הבנקאית או המחאה בנקאית (לא המחאה אישית) המקורית תוגש לתיבת המכרזים יחד עם שאר מסמכי המכרז. מבלי לגרוע מכל הוראה אחרת שבמסמכי המכרז או מהוראות כל דין יראה המינהל באי הגשת הערבות כמפורט במסמכי המכרז כפסול מהותי היורד לשורשו של העניין בכל הקשור לכשירות הצעתו של המציע.
1. המינהל שומר לעצמו את הזכות שלא לדון בהצעות שהוגשו בסטייה מההוראות שלעיל תוך פסילתן על הסף.

3. תנאים כלליים והבהרות למציעים
7. נדרשת קבלת אישור יחידת ביטחון שדה בצה"ל להתקשרות עם המציע. הפנייה ליחידת ביטחון שדה תעשה על ידי המינהל ולא על ידי המציע. לשם הגשת הפנייה, על המציע לספק את המסמכים הבאים, לפי דרישת המינהל:
1. רשימת שמם המלא ומספר תעודת הזהות של כל אדם אשר יועסק במסגרת ההסכם שייחתם עם הזוכה במכרז זה. 
1. אם המציע הינו תאגיד: רשימת שמם המלא ומספר תעודת הזהות של כל המינהלים, השותפים או בעלי למעלה מ- 5% מהון המניות בתאגיד המציע.
1. כמו כן על המציע להתחייב לספק, לפי דרישת המינהל, כל מידע נוסף אשר יהיה נחוץ לשם הכרעה לגבי מתן האישור.

8. אין להתנות על מסמכי המכרז, להוסיף, לגרוע או לשנות מהם. כל שינוי, תוספת, גריעה או התניה על התנאים שבמסמכי המכרז תיחשב כאילו לא נכתבה, וכן תהווה עילה בידי המינהל לפסול את ההצעה, כולה או חלקה, אם ימצא לנכון לעשות כן.
 
9. במקרה שלא יוצג מחיר במקום כלשהו הנועד לכך בהצעה למכרז, ייחשב הדבר כאילו כלולה ההוצאה הנדונה במחיר שהוצג במקומות אחרים בהצעה למכרז, ולפיכך המחיר שהוצע באותו מקום הינו "אפס", והמציע לא יהיה זכאי לתשלום בגין ביצוע החלק הרלוונטי של העבודה או מתן החלק הרלוונטי של השירות. המינהל יהיה רשאי בהתקיים לפסול הצעה אם המציע לא נקב במחיר כאמור, כולה או חלקה, אם ימצא לנכון לעשות כן. 

10. המינהל שומר לעצמו את הרשות, אך אינו חייב, לתקן טעויות אריתמטיות בהצעה.
 
11. החלטות המינהל כאמור בסעיפים 7 עד 10 לעיל, נתונות לשיקול דעתו המוחלט והבלעדי של המינהל או מי שהוסמך מטעמו לשם כך.

12. הצעה זו נמסרת למציע בתנאים המפורשים הבאים, אליהם מוסבת תשומת ליבו. יראו בהגשת ההצעה למכרז על ידי המציע כקבלתו את התנאים הבאים:

1. למינהל עומדת הזכות, אולם לא החובה, לקבל חלק מהמכרז ולהוציא לפועל על ידי המציע חלק מהעבודות או מן השירותים, ובה בעת לקבל חלק אחר מהמכרז על ידי מציע אחר, ולהוציא לפועל חלק אחר על ידי מציע אחר. המינהל שומר על הזכות שלא לפצל את המכרז, או לפצל אותו בכל אופן שימצא לנכון. 
1. על המציע להתחייב לספק את כל השירותים המפורטים במכרז. 
1. המינהל אינו מתחייב לקבל את ההצעה הזולה ביותר או כל הצעה שהיא. בחירת ההצעה הזוכה נתונה לשיקול דעתו המוחלט והבלעדי של המינהל. 
1. המינהל רשאי לבטל את המכרז באישור ועדת מכרזים, בכל עת, מכל שיקול שהוא ומבלי לנמק את החלטתו. כן רשאי המינהל שלא לקבל אף אחת מן ההצעות שהוגשו למכרז. 
1. ביטל המינהל את המכרז או נמנע מלקבל את ההצעות למכרז, יהיה משוחרר מכל התחייבות כלפי כל מציע (אפילו אם היה זה המציע הזוכה). 
1. מבלי לפגוע באמור לעיל, המינהל שומר לעצמו את הזכות לנהל מו"מ על המחיר עם המציעים שהצעותיהם תעמודנה בתנאי הסף. מו"מ כאמור יכולה להיעשות אף בשיטת best and final בין 2 המציעים שהצעותיהם דורגו גבוה משאר ההצעות. אין באמור כדי לחייב את המנהל לערוך מו"מ בשיטה האמורה או לנהל מו"מ בכלל. 
1. ההצעה למכרז תעמוד בתוקפה, על כל פרטיה, מרכיביה ונספחיה, ותחייב את המציע לתקופה של 60 יום מהמועד האחרון להגשת ההצעות. 
1. אם תתקבל הצעת המציע, יחתום המציע על ההסכם (לרבות כל המסמכים הנלווים לו) בתוך 7 ימים מן המועד בו הודיע לו המינהל על קבלת הצעתו למכרז. המציע יבצע עד לאותו מועד את כל הפעולות ויעביר את כל המסמכים או הנכסים אשר נדרש בהסכם שיבוצעו או יועברו בעת חתימת ההסכם או עד לאותו מועד (כגון מסירת ערבות בנקאית או פוליסת ביטוח).
1. המציע לא יהיה זכאי לכל תמורה או פיצוי עבור הגדלת או הקטנת היקף ביצוע העבודות או מתן השירותים או שינוי כמויות כלשהן. כן אין המינהל מתחייב להזמין עבודות בהיקף כלשהו במסגרת ההתקשרות לפי המכרז. המינהל איננו מתחייב למינימום הזמנות במהלך תקופת ההתקשרות. כל העבודות נשוא המכרז יבוצעו ע"ב הזמנה נפרדת, שתימסר לזוכה (או לזוכים) ע"י המינהל.
1. היה והמציע לא יעמוד בתנאי המכרז ו/או ההסכם, או הפרם, או בוטל ההסכם עימו מכל סיבה שהיא, רשאית ועדת המכרזים לאשר התקשרות עם מציע אחר, שעמד בתנאי הסף של המכרז, או להורות על יציאה למכרז חדש, הכל לפי שיקול דעתה הבלעדי.  

13. המחירים אשר יוצעו על ידי המציע יכללו את כל ההיטלים, המסים ותשלומי החובה האחרים למעט מס ערך מוסף. סכום מס הערך המוסף יתווסף להצעת המציע בעת החתימה על ההסכם, כפי שיעורו באותה עת. 

14. המחירים אשר יוצעו על ידי המציע לא ישוערכו, אלא יישארו בערכם הנומינלי כל עוד ההצעה בתוקף. החל מיום כריתת ההסכם ייקבע שיערוך המחירים בהתאם להוראות ההסכם, ואם לא נקבעו בהסכם הוראות בדבר שיערוך המחירים - יישארו המחירים בערכם הנומינלי ולא ישוערכו. 




ד. בחירת הזוכה במכרז
15. בחירת הזוכה במכרז תיעשה בשלבים הבאים:
1. בשלב הראשון ייבחנו ההצעות שיוגשו במסגרת המכרז מבחינת עמידתן בתנאי הסף של המכרז. הצעות שעמדו בכל תנאי הסף יעברו לשלב השני של בחירת הזוכה.
1. במסגרת השלב השני של בחירת הזוכה יביא המינהל בחשבון את השיקולים שיפורטו להלן, ויהיה רשאי לדרוש מהמציעים ראיות לשביעות רצונו להוכחת הפרטים הרלוונטיים, אף לאחר פתיחת ההצעות:

	רכיב 
	משקלו של הרכיב

	המחיר המוצע בעד מתן השירותים נשוא המכרז
	100%




16. המציע מתבקש לצרף להצעתו את המסמכים הרלוונטיים המוכיחים את יכולתו לבצע את העבודות. מובהר, כי המנהל יהיה רשאי, אך לא חייב, לדרוש השלמת המסמכים, לשם הערכת הצעתו של המציע.

17. אין באמור לעיל כדי לגרוע מכלליות שיקוליו של המינהל האזרחי.

18. המינהל האזרחי זכאי לקבל פרטים נוספים והבהרות בנושאים כספיים ומקצועיים מכל אחד מבעלי ההצעות גם לאחר פתיחת ההצעות ונשמרת למינהל הזכות לבטל את המכרז, לצאת  במכרז חדש או לפצלו, בכל שלב שהוא ולרבות לאחר פתיחת ההצעות, מבלי לנמק את החלטתו לכך.

19. כמו כן, יהיה המנהל רשאי שלא לעבור לשלבים מתקדמים של הליך בחירת הזוכה, אם כבר לאחר השלבים הראשוניים יתברר, כי מציע אחד או מספר מציעים, לפי העניין, הנו בעל יתרון משמעותי על פני מתחריו וכי יתרון זה מייתר המשך בחינת הצעות של המציעים האחרים.

ה. ערבות
20. על המציע לצרף להצעתו ערבות בנקאית בלתי-מותנית או המחאה בנקאית לפקודת המינהל האזרחי (לא המחאה אישית) בשיעור של 10,000 ₪ (עשרת אלפים ₪), שתהיה בתוקף למשך לפחות 60 יום מן המועד האחרון להגשת ההצעות למכרז (קרי עד תאריך  21/10/16 לפחות). הערבות תוחזר למציע אשר הצעתו לא תתקבל על ידי המינהל עד 60 יום מן המועד האחרון להגשת הצעות, ולמציע אשר הצעתו נתקבלה - בעת החתימה על ההסכם והמצאת ערבות בהתאם לתנאי ההסכם.  בערבות או בהמחאה הבנקאית יצוין במפורש מס' המכרז.

21. כתב הערבות יהיה בנוסח של טופס מדף 3043 "כתב ערבות" (מצ"ב למסמכי המכרז), בלבד. המנהל שומר את הזכות שלא לדון בהצעות, בעלות ערבויות בנוסח אחר.




22. מבלי לגרוע מכל סעד אחר הנתון למינהל האזרחי בכל דין, תהא הצעת המציע בטלה והערבות שמסר תחולט במלואה כפיצויים מוסכמים בכל אחד מן המקרים הבאים:

1. אם חזר בו מציע מהצעתו או מכל חלק ממנה בכל צורה שהיא;
1. אם סירב מציע למלא את התחייבויותיו בהתאם להצעה או בהתאם לתנאי המכרז;
1. אם נתקבלה הצעה, והמציע לא חתם על ההסכם בתוך 7 ימים מן המועד בו הודיע לו המינהל על זכייתו במכרז;
1. אם נתקבלה הצעה, ועד למועד חתימת ההסכם לא ביצע המציע פעולות או מסר מסמכים ונכסים אשר ההסכם דורש כי יבוצעו או יימסרו בעת חתימת ההסכם או עד לאותו מועד (כגון מסירת ערבות בנקאית או פוליסת ביטוח);
1. אם נתברר כי המציע הציג בהצעתו מצג שווא.

23. מציע שלא צורפה להצעתו ערבות בנקאית- הצעתו תיפסל.

ו. הבהרות נוספות והוראות הגשה
24. ביצוע העבודה או מתן השירותים יתבצע בשטחי איו"ש, ועשוי להיות בהם אלמנט של סיכון לביטחון האישי של מבצעי העבודה, כולל במהלך הנסיעות למקומות השונים בהם יינתן השירות. מצד המינהל לא יינתנו שירותי ליווי או אבטחה כלשהם לזוכה או לעובדים מטעמו.

25. כדי להשתתף במכרז, יש למלא את כל הפרטים החסרים במכתב ההצעה המופנה אל המינהל, לחתום על המכתב (לרבות חותמת חברה או פעולה אחרת הנדרשת על מנת לחייב את המציע) ולהחתים עורך דין על הצהרה כי החתימה על ההצעה מחייבת את המציע לעניין ההצעה ולעניין ההתקשרות בהסכם נשוא המכרז שבנדון. 

26. להצעה יש לצרף את כל המסמכים המפורטים במסמכי המכרז. ההצעה, כשהיא במעטפה אטומה הנושאת סימני זיהוי של הספק ואת מספר המכרז, תושם בתיבת ההצעות שביחידת קמ"ט אוצר במינהל עד למועד האחרון להגשת ההצעות. יש להקפיד למלא נכונה ובאופן מלא את שם המציע ומספר החברה או תעודת הזהות שלו.

27. על ההצעות להגיע לתיבת ההצעות הנמצאת בקומה 2 במסדרון יח' קמ"ט אוצר, מפקדת המינהל האזרחי בבית-אל עד ליום 22/8/16 בשעה 12:00 .  הצעה אשר לא תימצא בתיבת ההצעות עד לשעה הנקובה, באותו היום, לא תיחשב כמעטפה שנמסרה במועד ולא תשתתף במכרז. 

28. לקבלת טפסי המכרז, לבירורים, ופרטים נוספים, ניתן לפנות לנציגת היחידה, גברת מיכל עידו, במייל 9977019@gmail.com. טל': 050-6235727, פקס 9977045-02  או למר שלמה צוברי במייל 9977090@gmail.com.

29. שאלות הבהרה יש לשלוח  עד לתאריך 14.8.16  במייל 9977090@gmail.com.
פניות שלא יוגשו בכתב לכתובת המייל האמורה לא ייענו ולא יחייבו את המינהל.  

30. במכרז זה, לשון רבים – לרבות לשון יחיד; לשון זכר – לרבות לשון נקבה.



 

לכבוד
המינהל האזרחי לאזור יהודה והשומרון
בית-אל


הנדון:  עבודות לגידור חוות התנינים בפצאל



1. אנו הח"מ, _______________ (ח.פ./ת.ז. _______________) (להלן – "המציע") מתכבדים להגיש את הצעתנו למכרז כדלקמן:

1. הרינו מצהירים כי קראנו בעיון ובקפדנות את נוסח מסמכי המכרז שבנדון (לרבות ההסכם, נספח השירותים וכל מסמך אחר הכלול בהם), הבנו את תוכנם ואנו מקבלים עלינו את כל האמור בהם ללא הסתייגות. כן אנו מצהירים כי הצעתנו זו מוגשת אך ורק בשמנו, בתום לב וללא כל הסכם או קשר עם אנשים או גופים אחרים המגישים הצעות למתן אותם השירותים.

1. אם הצעתנו תתקבל על ידי המינהל, אנו מתחייבים לחתום על ההסכם הכלול במסמכי המכרז, בתוך 7 ימים מן המועד בו הודיע לנו המינהל על זכייתנו במכרז. עד למועד חתימת ההסכם נבצע את כל הפעולות ונעביר את כל המסמכים והנכסים אשר נדרש בהסכם שיבוצעו או יועברו בעת חתימת ההסכם או עד לאותו מועד.

1. אנו מצרפים להצעתנו את המסמכים הבאים:

3. התעריף המוצע על ידינו, כשהוא מלא וחתום;
3. טופס "הזמנת הצעות למכרז" המתייחס למכרז זה, כשכל עמוד בו חתום בראשי תיבות על ידי מי שרשאי לחייב את המציע לעניין ההצעה;
3. ההסכם המצורף למסמכי המכרז, כשכל עמוד בו חתום בראשי תיבות על ידי מי שרשאי לחייב את המציע לעניין ההצעה;
3. העתקים צילומים של אישור על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו -1976;
3. ערבות בנקאית בלתי-מותנית בשיעור של 10,000 ש"ח בתוקף לפחות ל- 60 יום מן המועד האחרון להגשת ההצעות למכרז (קרי עד תאריך  21/10/16 לפחות);
3. אישורים בדבר הסמכתנו וניסיוננו בעבר בעבודות דומות.

1. אנו מצהירים:

4. כי הננו מוסמכים על פי כל דין לבצע את העבודות או לתת את השירותים נושא המכרז;
4. כי לא קיימת כל מניעה, חוקית או אחרת, ולא קיימים כל איסורים, הגבלות או הסתייגויות המונעות בעדנו לחתום על הצעה זו או על ההסכם נשוא המכרז;
4. כי אנו עומדים בכל דרישות הסף של המכרז, וצרפנו להצעתנו זו את כל המסמכים הנדרשים בקשר לכך.
4. אנו מסכימים כי אי-עמידה בהצהרותינו דלעיל תיחשב כחזרתנו מן ההצעה.
4. אנו מודעים כי הערבות הבנקאית תהא ניתנת לחילוט בהתאם להוראות שבמסמכי המכרז

1. הצעתנו הינה לפי המחירים המפורטים בנספח המצורף להצעתנו זו, אשר יהווה את התעריף של ההסכם במידה והצעתנו תתקבל על ידכם. המחירים נקובים בשקלים חדשים, כוללים כל מס, אגרה, היטל וכל רכיב תשלום מכל מין וסוג שהם, אך אינם כוללים מס ערך מוסף.

1. אנו מודעים לכך כי יש בביצוע העבודות או במתן השירותים אלמנט של סיכון לביטחון האישי של מבצעי השירות וכי המינהל האזרחי לא ייתן שירותי ליווי או אבטחה כלשהם לנו או לעובדים מטעמנו, ואנו מסכימים לכך ואין ולא תהיה לנו כל תביעה או דרישה או טענה בקשר לכך.

7. אנו מודעים לכך כי מפאת אופי העבודה ,ביצוע העבודות יתבצע במספר שלבים לפי הוראות המפקח, ואנו מסכימים לכך ואין ולא תהיה לנו כל תביעה או דרישה או טענה בקשר לכך.

1. אנו מודעים לכך שהדיון בהצעתנו מותנה באישור יחידת ביטחון שדה בצה"ל להתקשרות ואנו מתחייבים לספק ולגרום למועסקים על ידינו לספק מידע נוסף לשם הכרעה בדבר מתן האישור, במידה ומידע זה יידרש. אנו מודעים ומסכימים לכך שאי-הסכמתנו ו/או אי-הסכמת מנהלינו ו/או מועסקינו לספק מידע כאמור עלול להביא, לפי שיקול דעתכם, לפסילת הצעתנו. ידוע לנו כי הפנייה אל יחידת ביטחון שדה בצה"ל לקבלת האישור תעשה על ידי המינהל בלבד, ואנו לא נפנה אל יחידת ביטחון שדה ישירות.

1. הערבות הבנקאית הרצ"ב תהא ניתנת לחילוט בהתאם להוראות שבמסמכי המכרז.

1. לשון רבים במסמך זה - כולל יחיד. לשון זכר במסמך זה – כולל נקבה במשמע.

1. הצעתנו זו הינה בלתי-חוזרת, ולא תהא ניתנת לביטול, שינוי או תיקון לתקופה של 60 יום מן המועד האחרון להגשת הצעות למכרז שבנדון.



                                                                               בכבוד רב,


                                                                                             ______________
                                                                                           ה מ צ י ע




אני הח"מ, עו"ד _______________, מאשר כי הצעה זו נחתמה ע"י ____________, אשר חתימתו לעיל מחייבת את המציע לעניין הצעה זו ולעניין ההתקשרות בהסכם נושא המכרז שבנדון.


                                                                                           ______________         
      			                                                                          עורך  -  דין                      











הסכם
מכרז מס' 12/16
הסכם לביצוע עבודות גידור בחוות התנינים בפצאל 


שנערך ונחתם בבית אל ביום ______ לחודש______ שנת 2016


בין:	ראש המינהל האזרחי לאזור יהודה ושומרון
	מחנה בית אל, ת.ד. 24, בית אל
	באמצעות קמ"ט שיכון.
להלן: "המינהל" 
                                                                                                                           מצד אחד

לבין:	_____________________________
             _____________________________
	_____________________________
להלן: "הקבלן" 
                                                                                                                           מצד שני

הואיל:	והמינהל מעוניין בביצוע העבודות ובמתן השירותים כמפורט בהסכם זה ובנספחיו במועדים ובמקומות עליהם יורה המקשר, כמפורט במכרז זה, ובתנאים הקבועים בו;

והואיל:	והקבלן זכה בחלק ממכרז זה, או במכרז כולו, בהתייחס לפריטים המפורטים בהסכם זה, והוא מעוניין בביצוע העבודות כאמור; 

והואיל:	והקבלן מצהיר, כי הוא מתמחה בביצוע העבודות ובמתן השירותים המתוארים במכרז, וכי ברשותו הידע המלא, כוח האדם המיומן לכך, וכן כל האמצעים הנדרשים לביצוען של העבודות בהיקף ובמועדים הנדרשים;

והואיל:	ועל בסיס הצעתו של הקבלן במכרז הוסכם בין הצדדים להתקשר בהסכם זה;	

והואיל:	וברצון הצדדים, כי העבודות והשירותים יבוצעו שלא במסגרת יחסי עבודה בין עובד ומעביד, אלא, כאשר הקבלן, או מי מטעמו, פועלים כבעלי מקצוע עצמאיים, המעניקים את שירותיהם למינהל על בסיס קבלני.		



לפיכך הוסכם והותנה בין הצדדים כדלקמן:

1.     היקף הוראות ההסכם ושינוייו

        1.1	המבוא להסכם והנספחים המצורפים להסכם מהווים חלק בלתי נפרד מההסכם.

        1.2	ההסכם ממצה כל הסכמה קודמת או נוספת של הצדדים, בכתב או בעל פה או בהתנהגות, וכל היחסים בינם אשר הינם בתוקף ביום חתימת ההסכם.

        1.3	כל נספח להסכם, שייערך לאחר חתימת ההסכם, יהווה חלק בלתי נפרד מן ההסכם מרגע חתימת הצדדים על הנספח.

       1.4	בכפוף לאמור בסעיפים 4 ו- 5 להלן, כל שינוי בתנאי ההסכם ובנספחיו יעשה בכתב ובחתימת הצדדים, ולא יהיה תוקף לשינויים שנעשו בדרך אחרת.

2.     פרשנות

       2.1	בכל מקום בו קיימת סתירה או אי התאמה בין התחייבויות הקבלן או זכויות המינהל בהסכם (לרבות בנספחיו), תחול ההוראה המיטיבה עם המינהל ו/או המחמירה עם הקבלן.

2.2 מקום בו קיימת סתירה או אי התאמה בין הוראות נספח לבין הוראות ההסכם, והוראות סעיף משנה 2.1 לעיל אינן ניתנות להפעלה, תגברנה ההוראות המפורטות בהסכם, אלא אם נאמר אחרת בהסכם.

       2.3	כותרות הסעיפים הובאו לשם הנוחות בלבד, אין להן כל משמעות פרשנית ואין לראות בהן חלק מסעיפי ההסכם.

       2.4	ויתר צד אחד למשנהו על הפרת הוראה מהוראות הסכם זה, לא ייחשב הויתור כויתור על הפרה שלאחר מכן של אותה ההוראה או הוראה אחרת.

       2.5	כל הסעדים והתרופות המסורים לצד על פי ההסכם ו/או על פי דין הינם מצטברים ולא חלופיים, אלא אם כן הדבר מתחייב מאופי הסעד או התרופה. 

       2.6	אין בכל סעד מיוחד המסור למינהל לפי ההסכם כדי לגרוע מכל זכות המסורה למינהל לפי כל דין.

      2.7	בהסכם זה -

(1) "אדם" – לרבות כל תאגיד, מוסד או גוף אחר.
(2) "ההסכם" – הסכם זה, לרבות המבוא לו, הנספחים המצורפים אליו והנספחים הכלליים המפורטים במפרט הטכני והנחיות המקשר לפי הסכם זה.
(3) "החשבונית" – חשבונית מס כדין, ופירוט העבודות שבגינן דורש הקבלן תשלום מן המינהל, כאמור בסעיף 12 להסכם. 
(4) "העבודות" או "השירותים" – עבודות גידור חוות התנינים בפצאל, כמפורט בנספח הטכני (נספח העבודות) למכרז.
(5) "התמורה" - התמורה הכספית לה זכאי הקבלן עבור התחייבויותיו לפי הסכם זה, כמפורט בסעיף 13 להסכם.
(6) "המקשר" - מי שהורשה על ידי סגן ראש המינהל האזרחי בכתב לעניין הסכם זה או כל חלק ממנו, בין מראש ובין בדיעבד. כל עוד לא ניתנה הרשאה כאמור, יהיה המקשר קמ"ט שיכון או המוסמך מטעמו. המקשר ייצג את המינהל כלפי הקבלן בכל הנוגע להסכם ולביצועו, בכפוף להרשאת סגן ראש המינהל האזרחי.
(7) "נספח" - מסמך המהווה תוספת להסכם, ושנחתם על ידי מי שמוסמך לחייב את ראש המינהל האזרחי בעסקה זו.
(8) "תקופת ההסכם" - התקופה בה נמצא ההסכם בתוקף, בהתאם לסעיף 4 להסכם.

3.     בטחונות

       3.1	להבטחת מילוי התחייבויות הקבלן על פי ההסכם, יפקיד הקבלן בידי המינהל, בעת חתימת ההסכם, ערבות בנקאית אוטונומית ובלתי מותנית לטובת המינהל בסך 5% מערך ההתקשרות, כולל מע"מ. הערבות תהיה צמודת מדד ליום חתימת ההסכם. מדד ליום חתימת ההסכם. ערבות זו תהא בתוקף לכל תקופת ההסכם, ועד לסיום שנת האחריות, ותהא ניתנת כולה או מקצתה לחילוט מיידי אם לא יעמוד הקבלן באחת או יותר מהתחייבויותיו לפי ההסכם, כמו כן תהא ניתנת כולה או מקצתה לחילוט מיידי לשם גביית כל חוב שחייב הקבלן למינהל.

       3.2	אין בגובה הערבות כדי לשמש כל הגבלה או תקרה להתחייבויותיו של הקבלן.

       3.3	אין באמור בסעיף זה כדי לגרוע מכל סעד שהוא ומכל זכות שהיא הנתונים למינהל לפי ההסכם ולפי כל דין.


4.     תקופת ההסכם

       4.1	תוקף ההסכם זה הוא לשלוש שנים מיום חתימתו או עד לסיום העבודות בפועל לפי המוקדם. המנהל רשאי להאריך את תוקף ההסכם לתקופות נוספות לצורך השלמת העבודות באתר בלבד. 

       4.1.1	יחד עם זאת, יודגש כי על הקבלן הזוכה לסיים את ביצוע העבודות לא 
                    יאוחר מ-18 ימי עבודה, לאחר תחילתן של העבודות. 

       4.1.2	לעניין סעיף זה, "יום תחילת העבודה"- כפי שנקבע על ידי המקשר. 
                  יובהר, כי כל איחור יזכה את המינהל האזרחי בפיצוי מוסכם, כאמור 
                    בסעיף משנה 12.9 להסכם. 

       4.2	המינהל רשאי לפי שיקול דעתו המוחלט להאריך את תקופת ההסכם לשתי תקופות נוספות בנות שנה כל אחת (להלן - "תקופת ההתקשרות הנוספת") באותם תנאים. הארכת ההסכם תעשה בהודעת המקשר לקבלן בכתב.

       4.3	במקרה של התחדשות ההסכם כאמור, מתחייב הקבלן לשם הבטחת התחייבויותיו לפי ההסכם המחודש הנ"ל למסור למנהל לא יאוחר מיום תחילת תקופת ההתקשרות הנוספת, ערבות בנקאית  צמודה למדד המחירים לצרכן מתחילת מתן השירותים והערבות תהיה בתוקף עד גמר תקופת ההתקשרות הנוספת.

       4.4         על אף האמור בכל מקום בהסכם, המינהל רשאי להביא את ההסכם לידי גמר בכל עת ומכל סיבה שהיא על ידי משלוח הודעה בכתב לקבלן 30 יום מראש. בנוסף לאמור רשאי המינהל לצמצם או להרחיב את ההסכם, באופן שהחישוב לתשלום ייערך בהתאם לשינויים, על בסיס הצעת הקבלן.

       4.5	הובא ההסכם לידי גמר לפני תום תקופת ההסכם, ישלם המינהל לקבלן בעד אותו חלק משירותי הקבלן שניתנו על ידיו עד להבאת ההסכם לידי גמר וזאת לסילוק גמור ומוחלט של שכרו. מובהר כי המינהל לא ישלם עבור שירותים שניתנו לאחר ההודעה לעיל. המקשר יקבע לפי שיקול דעתו אילו מן השירותים ניתנו, וקביעתו תהיה סופית.

       4.6	מבלי לפגוע בכל סעד אחר הנתון לצדדים:
(א)	הופר הסכם זה הפרה יסודית, זכאי הצד הנפגע לבטל את ההסכם לאלתר; ובמקרה שהצד הנפגע הוא המזמין, רשאי הוא להורות על חילוט חד צדדי של הערבות ללא הוכחת נזק.
(ב)	הפר הקבלן הסכם זה הפרה שאינה הפרה יסודית, זכאי המינהל לבטל את ההסכם לאחר שנתן תחילה לקבלן ארכה של 14 ימים לתיקון ההפרה לשביעות רצון המקשר;
(ג)	מוסכם כי כל אחד מן המקרים הבאים ייחשב להפרה יסודית של ההסכם:
(1)    אם הקבלן הינו תאגיד/חברה - מינוי של מפרק או מפרק זמני.
(2)	אם הקבלן הינו תאגיד/חברה - מינוי כונס נכסים או כונס נכסים ומנהל לחברה או לחלק מירבי מערך נכסיה.
(3)  הפרה של ההסכם בנסיבות אשר ניתן להניח לגביהן שאדם סביר לא היה מתקשר בהסכם אילו ראה מראש את ההפרה ותוצאותיה.
(4)   בהתקיים נסיבות אחרות אשר לפי ההסכם מזכות את המינהל או את המקשר לבטל את ההסכם או נסיבות אחרות אשר יש בהן משום הפרה יסודית.
(5) הפרת הזכויות הסוציאליות של הקבלן כלפי עובדיו.  

       4.7	הקבלן מתחייב להעביר כל מידע, כל מסמך ולאפשר לבצע כל בדיקה לכל גורם מטעם המזמין, לרבות ספרי חשבונות ומידע שנמצא ברשות גורמים שלישיים, בקשר להסכם זה, כולל ביקורת על תשלומים ששולמו לקבלני משנה ולעובדיו.

       4.8	הובא ההסכם לידי גמר (בין אם בוטל ובין בדרך אחרת) או הופסק ביצוע ההסכם או צומצם, והכל לפי תנאי ההסכם, יהיה הקבלן מנוע מלתבוע תביעה כלשהי נגד המינהל ו/או נגד המקשר בגלל הבאת ההסכם לידי גמר או הפסקת ביצועו, והקבלן לא יהיה זכאי לתבוע פיצוי או תשלום כלשהו בעד נזק, פגיעה במוניטין או הפסד העלולים להיגרם לו עקב הבאת ההסכם לידי גמר או הפסקת ביצועו.

       4.9	מבלי לגרוע מזכויותיו של המינהל לפי ההסכם, באם הובא ההסכם לידי גמר לפי תנאי ההסכם, יהיה המינהל רשאי למסור את המשך מתן השירותים לאדם אחר.

       4.10	למען הסר ספק, אין באמור בהסכם כדי לפגוע בזכות המינהל להשתחרר מן ההסכם, אם צרכים ציבוריים יחייבו זאת ו/או יצדיקו זאת. במקרה כזה יחולו ההוראות הקבועות בדין להשתחררות רשות ציבורית מהתחייבויותיה. 

      4.11	המינהל יהיה זכאי לבטל הסכם זה כולו או חלק ממנו בשל סיבות ביטחוניות ו/או מדיניות ו/או אחרות הקשורות באזור. בוטל ההסכם בכללותו או בחלקו, כתוצאה ממצב מדיניי ו/או בטחוני, או מכל סיבה אחרת הקשורה באזור, יהיה חייב המינהל בתשלום החלק היחסי בגין השירותים אשר סופקו עד לאותו מועד.

       4.12	עם תום ההסכם או ביטולו מתחייב הקבלן להוציא מן המתקן וסביבתו את כל המכשירים, המכונות, הציוד, החומרים והחפצים השייכים לו או למועסקיו או מי מטעמו או שהובאו לשם על ידו או על ידם, אך למינהל תהיה זכות עיכבון עליהם בגין כל חוב שעודו חב לו.

5.     הסבת ההסכם

       5.1	הקבלן לא יסב לאחר את ההסכם או כל חלק ממנו וכן לא יעביר או ימסור או ישעבד או ימשכן או יעניק או ימחה לאחר כל זכות או חובה או התחייבות לפי ההסכם במישרין או בעקיפין.

       5.2	העברה, הסבה, המחאה, מסירה, הענקה, משכון או שיעבוד שנעשו בניגוד לסעיף זה ייחשבו כבטלים מעיקרם וכאילו לא נעשו, ובנוסף לכך יהוו הפרה יסודית של ההסכם.

       5.3	המינהל רשאי להעביר או להסב כל אחת מזכויותיו ומהתחייבויותיו או את כולן, לכל אדם, מכל סיבה שהיא, לפי שיקול דעתו המוחלט של המינהל.

       5.4	אם הקבלן הינו תאגיד, לא יאשר או לא ירשה שינוי כלשהו בבעלי מניותיה או במינהליה ללא אישור מראש ובכתב של המינהל, ולאחר שהנעברים אושרו על ידי ביטחון שדה. מבלי לגרוע מן האמור מוסכם כי העברת מניות מעבר ל- 10% בהון החברה, תחשב גם להסבת החוזה בהתאם להסכם זה, ותזכה את המינהל בכל התרופות המוקנות לו בדין ובהסכם.
    
       5.5	הקבלן מתחייב להעסיק מועסקים במספר מספיק למילוי התחייבויותיו ובמקרה חריג של היעדרות מועסק אחד או יותר, מחובת הקבלן לדאוג למציאת מחליף על חשבונו, לצורך כך רשאי הקבלן להעסיק או להתקשר עם כל אדם, ובתנאי שהדבר לא יפגע בהתחייבות מהתחייבויותיו האחרות על פי ההסכם, לרבות אחריותו לביצוע העבודות. הקבלן מתחייב להחליף מועסק כאמור אם תתקבל דרישה לכך (בכתב או בעל פה) מטעם המקשר או אדם מטעמו.  

6.     דין ההסכם ותנית שיפוט

       6.1	על הוראות ההסכם וביצועו יחולו דיני מדינת ישראל.

       6.2	בית המשפט המוסמך לדון בכל הנוגע להסכם זה ולביצועו הוא בית המשפט המוסמך בירושלים בלבד.

7. הוצאות ביול
7.1 הקבלן יישא בהוצאות ביול ככל שיהיו, יחולו וישולמו על ידי הקבלן בלבד.

8.     אופן העברת הודעות לצדדים

       8.1	הצדדים רשאים להעביר הודעות בכל הנוגע להסכם ולביצועו בדרכים הבאות:

(1)	משלוח הודעה בדואר רשום לכתובתו של הנמען.

(2)	מסירת ההודעה באמצעות שליח למקשר (באם המינהל הוא הנמען) או למשרדי הקבלן המצוינים בכתובתו (באם הקבלן הוא הנמען). על השליח לקבל אישור בכתב על מסירת ההודעה.

       8.2	הודעה שהועברה באחת הדרכים האמורות בסעיף משנה 8.1 לעיל, תחשב כאילו נתקבלה על ידי הנמען - 

(1)	כעבור 72 שעות מעת שנשלחה בדואר רשום לפי סעיף משנה 8.1(1).

(2)	מיד עם מסירת ההודעה על ידי שליח וקבלת אישור בכתב על המסירה, כאמור בסעיף משנה 8.1(2).

       8.3	כתובות הצדדים בכל הנוגע להסכם ולביצועו הן כנקוב במבוא להסכם.

       8.4	אין באמור בסעיף זה כדי למנוע מן הצדדים להעביר הודעות בינם בכל אופן אחר עליו יוסכם. הודעות של המקשר באשר להזמנת עבודות ניתן להעביר בעל פה, באמצעות פקסימיליה, בדואר אלקטרוני או בכל דרך אחרת. המקשר או נציג המינהל רשאים להזמין עבודות בכל דרך סבירה, לרבות טלפון, פקסימיליה בדואר אלקטרוני.

       8.5	סעיף זה חל רק על הודעות בכתב. מקום בו נקבע בהסכם כי ניתן להעביר הודעה בעל פה או בהתנהגות, ניתן להעביר את ההודעה באופן סביר.





9.     הצהרות הקבלן

       9.1	הקבלן מצהיר ומאשר:

(1)	כי הינו בעל ידע, ניסיון וכישורים טובים הדרושים לביצוע העבודות וכי הוא יבצע אותן על פי ההסכם, במרב הקפדנות והיעילות לשביעות רצונו המלאה של המינהל.

(2)	כי יפעל בהתאם להנחיות שיינתנו לו ע"י המקשר.

(3)	כי לאחר שתינתן לו הודעה ע"י המקשר, או מי מטעמו, הן בטלפון והן בפקס, למשרדו  על דבר תקלה או שירות נדרש, יינתן השירות הנדרש בהתאם בהקדם האפשרי, בהתאם למפורט בהסכם זה ובנספחיו. 

(4)	כי יש ביכולתו הכלכלית, הטכנית, המקצועית והאנושית לעמוד בכל התחייבויותיו על פי הסכם זה ובכל סעיפיו של הסכם זה, לרבות אפשרות הביטול החד-צדדית של המינהל לפי ההסכם.

(5)	כי יש בידו כל האישורים, הרישיונות, ההיתרים וההסמכות מכל מין וסוג שהם, הנדרשים בישראל ובאזור יהודה והשומרון לצורך ביצוע העבודות.

1. כי התמורה המשולמת לו על פי הוראות ההסכם הינה הוגנת ומתאימה, סופית בכל מקרה, ולא תשתנה מכל עילה וסיבה שהן, אלא לפי הוראות ההסכם המפורשות, וכי ידוע לו כי התמורה כוללת את כל ההוצאות הכרוכות בביצוע העבודות, לרבות הובלת המועסקים מטעמו, ביטוחם ותשלום שכרם.

1. כי ידוע לו שהמינהל אינו מתחייב לספק לו או לכל מי שמטעמו כל אבטחה, וכי פעולות הקבלן למילוי חובותיו לפי הסכם זה נעשות על אחריותו הבלעדית ביודעו את התנאים המיוחדים השוררים באזור יהודה והשומרון מן הבחינה הביטחונית. הקבלן מתחייב לדאוג לאבטחה נאותה של עובדיו, או מי שיפעל מטעמו.

1. כי יש בידו את כל האישורים, הרישיונות, ההיתרים וההסמכות מכל מין וסוג שהם, הנדרשים בישראל ובאזור יהודה ושומרון לצורך מתן השירותים. למען הסר ספק, הקבלן יציג על פי דרישת המזמין את כל מסמך שיתבקש, בהתאם לחקיקה הקיימת במדינת ישראל ו/או דיני האזור, לפי עניין.

1. כי הוא מתחייב לשלם למועסקים על ידו ומטעמו, בין במישרין ובין בעקיפין, לצורך מתן השירותים נשוא הסכם זה בהתאם להוראות חוקי העובדה בישראל, לרבות הסכמים קיבוציים, וכן לעמוד בכל הזכויות המגיעות לעובדיו בהתאם לדינים אלה.

1. כי לא יועסקו על ידו בין במישרין ובין בעקיפין עובדים לביצוע העבודה וכי הוא לא יתיר למאן דהוא לפעול מטעמו במסגרת הסכם זה, מבלי שיאושרו באופן רשמי מראש ובכתב על ידי יחידת ביטחון שדה, אלא אם קבע המקשר אחרת.

1. כי הוא מתחייב אם יתבקש, לאפשר למבקר הפנימי של המינהל, או לנציגי קמ"ט אוצר או כל גורם אחר שייקבע על ידי המקשר, לקיים אצלו ביקורת מקצועית.
 
       9.2	היה המצג עליו הצהיר הקבלן לא נכון במועד כלשהו בתקופת ההסכם, יראו בכך הפרה יסודית של ההסכם על ידי הקבלן. אין לגרוע מכך את חובת הקבלן לדווח למקשר על היות המצגים בלתי נכונים.
10.  אחריות הקבלן לנזקים

       10.1	הקבלן מתחייב לבצע את העבודות בנאמנות, בזהירות וברמה מקצועית גבוהה, תוך הסתייעות בציוד הנדרש. הקבלן אחראי לטיב העבודות שיבוצע על ידו, וע"י המועסקים מטעמו או קבלני המשנה עימם התקשר לצורך ביצוע התחייבויותיו על פי ההסכם (אם הותר לקבלן להתקשר עם קבלני משנה).

       10.2	הקבלן אחראי לכל נזק או הפסד שייגרם למינהל עקב  ביצוע העבודות והוא מתחייב לפצות את המינהל בעד כל נזק או הפסד שייגרם כאמור.

       10.3	הקבלן אחראי כלפי צד שלישי לנזקים שייגרמו בקשר עם ביצוע העבודות, לרבות כל נזק שייגרם על ידי ציוד של הקבלן בעת שהיה ברשות המינהל). אם המינהל יהיה חייב על פי דין לשלם לצד שלישי סכום כלשהו בעד נזקים שהקבלן אחראי להם, או ישלם לצד שלישי על פי פשרה פיצויים כלשהם בעד נזקים שהקבלן אחראי להם, מתחייב הקבלן בשיפוי מלא לטובת המינהל על כל סכום שהמינהל יחויב לשלם או להחזיר למינהל את הסכום ששולם על ידיו כאמור, לרבות כל ההוצאות וההפסדים שייגרמו למינהל בעניין זה. יראו את אותו הסכום כחוב המגיע מן הקבלן למינהל לפי הסכם זה.

10.4 	מוסכם ומוצהר בזה כי אי התייצבות של הקבלן במועד כלשהו שנקבע לביצוע עבודות ו/או התייצבות באיחור ו/או בציוד חלקי חסר או בלתי תקין, תיחשב להפרה יסודית של ההסכם ותקנה למינהל את כל הסעדים על פי דין ו/או המפורטים בהסכם בקשר עם הפרתו היסודית על ידי הקבלן.
10.5 	היה והקבלן מכל סיבה שהיא לא ביצע את העבודות במועד שנקבע, ו/או לא ביצע את העבודות עפ"י הוראות המקשר או מי מטעמו, או שהתייצב עם ציוד חלקי, חסר או בלתי תקין, או שהתייצב באיחור ועקב כך נגרמו למינהל או לכל מי שבא מטעמו לסייע בעבודות, נזקים כלשהם, מתחייב הקבלן לשפות את המינהל ואת כל מי שבא מטעמו כאמור על כל נזק שנגרם להם ולהשיב להם את כל ההוצאות שהוצאו כתוצאה מהאמור לעיל. אין באמור בסעיף זה משום פגיעה ביתר זכויות המינהל עפ"י הסכם זה.
       10.6	אין בהוראות ההסכם כדי לחייב, במפורש או מכללא, את המינהל בפיצויים או לחייבם בעד כל אובדן, נזק או הפסד העלול להיגרם לרכושו של הקבלן, מועסקיו וכל אדם אחר הפועל מזמן לזמן בשמו או מטעמו או של כל צד שלישי, או מחמת מעשה או מחדל של צד שלישי אשר אין למינהל אחריות לגבי פעולותיו או מחדליו.

       10.7	למען הסר ספק, מוסכם ומוצהר בזה בין הצדדים כי היחסים בינם על פי ההסכם אינם יחסי עובד ומעביד אלא יחסים שבין מזמין לקבלן. הצדדים מסכימים כי המינהל לא ישא באחריות או חבות או תביעה בגין נזק מכל מין וסוג אשר יגרם לקבלן או לבאי כוחו או למועסקים על ידיו או למי מטעמו בקשר להסכם, ואשר לא יגרם באופן ישיר על ידי המינהל או מי מטעמו. הקבלן מתחייב לשפות את המינהל מיד עם דרישתו בגין כל תביעה או דרישה של מי ממועסקיו או מי מטעמו של הקבלן, אשר יתבע את המינהל בעילה הנוגעת לעבודתו בשירות הקבלן או למענו לרבות הוצאות משפט.

       10.8	למען הסר ספק מובהר כי הקבלן, מועסקיו או מי מטעמו לא ישמשו כסוכנים, כשלוחים או כנציגים של המינהל אלא אם הוסמכו לכך במפורש ובכתב על ידי המקשר.

       10.9	הקבלן מתחייב להקפיד על מילוי כל הוראות הבטיחות הנדרשות על פי דין, מצידו או מצד מועסקיו ו/או מצד מי  מטעמו.
    
       10.10	הקבלן מתחייב להבטיח כל דין בנוגע לענייני שמירת בריאות העובדים ובטיחותם כדרוש על פי כל דין, ובאין דרישה חוקית, כפי שיידרש על ידי מפקח עבודה במובנו בחוק ארגון הפיקוח על העבודה, התשי"ד - 1954.
11.   ביטוח

סעיף הביטוח 
הקבלן מתחייב לבצע ולקיים את הביטוחים המפורטים בזה, לטובתו ולטובת מדינת ישראל- משרד האוצר - המינהל האזרחי לאזור יהודה והשומרון, בחברת ביטוח ישראלית או בחברת ביטוח בינ"ל אשר אושרה מראש ובכתב ע"י המינהל האזרחי, ולהציג למשרד האוצר - המינהל האזרחי לאזור יהודה והשומרון את הביטוחים הכוללים את כל הכיסויים והתנאים הנדרשים, כאשר סכומי הביטוח וגבולות האחריות לא יפחתו מהמצוין להלן:
            ביטוח כל הסיכונים עבודות קבלניות / הקמה
הקבלן ירכוש ביטוח כל הסיכונים עבודות קבלניות/הקמה בגין ביצוע כל העבודות הנדרשות לגידור חוות התנינים בפצאל ועבודות תשתית, כל החומרים והציוד לכל תקופת העבודות ואשר יכלול -
            פרק א' - ביטוח הרכוש
במלוא ערכן של כל העבודות כולל כל החומרים, האביזרים, הציוד, הגדר, השער והתשתית על בסיס ערך כחדש. למען הסר ספק הכיסוי יכלול גם כיסוי לנזקי טבע ורעידת אדמה, סיכוני פריצה, גניבה ושוד.  בכיסוי יכללו ההרחבות הבאות:
1. ציוד קל לבניה והקמה, מתקנים קלים, כלי עבודה ואמצעי עזר - בערכם המלא.
2. הוצאות פירוק, הריסה, פינוי הריסות, תמיכה, חיזוק וכדומה – גבול אחריות בגובה 10% מהיקף הפרויקט אך לא פחות מסך 50,000 דולר ארה"ב.
3.רכוש שעליו עובדים ו/או רכוש סמוך על בסיס נזק ראשון– גבול אחריות בגובה 10% מהיקף הפרויקט אך לא פחות מסך   250,000  דולר ארה"ב.
4. חומרים ופריטים מחוץ לאתר כולל מטענים בהעברה לצורך עבודות ההסכם בערכם המלא;                                          
5. מבני עזר זמניים (לרבות מחסנים, משרדים, גדרות וכדומה אשר אינם מהווים חלק מהפרויקט הסופי המושלם) הנמצאים באתר על פי ערכם.
6. חריג הוצאות לתיקונים או החלפה הנובעים מתכנון לקוי, חומרים לקויים, עבודה לקויה לא יוגבל לאובדן או נזק הנובעים מתאונות ונזקים אשר יגרמו בגלל תכנון לקוי, חומרים או עבודה לקויה.
7. כיסוי נזק ישיר מתכנון לקוי בגבול אחריות שלא יפחת מ-75,000 דולר ארה"ב בכפוף להשתתפות עצמית של הקבלן שלא תעלה על 10%. 
8. שכר מהנדסים, אדריכלים ויועצים לא יפחת מסך  25,000 דולר ארה"ב.
9. כיסוי לנזקי טבע, כולל רעידת אדמה, פריצה, גניבה ושוד.
ככל שישולמו מקדמות על ידי משרד האוצר - המינהל האזרחי לאזור יהודה ושומרון, תגמולי הביטוח המגיעים למבוטח על פי פרק זה, משועבדים לטובת מדינת ישראל – משרד האוצר – המינהל האזרחי לאזור יהודה ושומרון וישולמו להם אלא אם יורה חשב משרד האוצר למבטח בכתב אחרת. 
             פרק ב' - ביטוח אחריות כלפי צד שלישי
הכיסוי על פי כל דין, בגבולות אחריות של לפחות 1,500,000 דולר ארה"ב  בגין נזקי גוף ורכוש, לתובע למקרה ולתקופת הביטוח, כולל סעיף אחריות  צולבת -CROSS  LIABILITY.
הכיסוי על פי פרק זה יורחב לכסות נזקי רעד, ויבראציה, הסרת משען או החלשתו בגבול אחריות שלא יפחת מ 250,000 דולר ארה"ב.        
הכיסוי על פי פרק זה מורחב לכלול נזק ישיר לצינורות מתקנים וכבלים תת קרקעיים שלא יפחת מסך 1,000,000 שקלים חדשים, ונזק עקיף לצינורות מתקנים וכבלים  תת קרקעיים שלא יפחת מסך 500,000 שקלים חדשים.  
הכיסוי על פי פרק זה מורחב לכלול כיסוי לחבות המבוטח בגין שימוש בציוד מכני הנדסי הנחשב ככלי רכב על פי פקודת התעבורה אך לא חלה חובה לבטחו על פי פקודת ביטוח רכב מנועי וחוק הפיצויים לנפגעי תאונות דרכים בגבול אחריות שלא יפחת מסך 5,000,000 שקלים חדשים.
הכיסוי על פי פרק זה יורחב לכלול תביעות שיבוב של המוסד לביטוח לאומי.
                    פרק ג' - ביטוח חבות המעבידים
1. לגבי כל העובדים הקשורים בביצוע עבודות הפרויקט, כולל קבלנים, קבלני משנה ועובדיהם.
2.  גבולות האחריות לעובד, למקרה ולתקופת הביטוח לא יפחתו מ-5,000,000 דולר ארה"ב.
הפוליסה תכלול:
1. הרחבה לתקופת אחזקה מורחבת של 24 חודש לאחר סיום העבודות.
2. תנאי הכיסוי הסטנדרטים לא יפחתו מהמקובל על פי "פוליסת נוסח ביט" בשינויים  המתחייבים על פי המצוין. 
3. לשם המבוטח יתווספו ו/או קבלנים ו/או קבלני משנה ו/או מדינת ישראל - משרד האוצר –  המינהל האזרחי לאיזור יהודה והשומרון.
4. בכל מקרה של צמצום או ביטול הביטוח  ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60  יום לפחות במכתב רשום לחשב משרד האוצר ולראש המינהל האזרחי לאזור יהודה והשומרון.
5. המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל -  משרד האוצר – המינהל האזרחי לאזור יהודה והשומרון, עובדיהם וכל הפועלים מטעמם, ובלבד שהוויתור לא יחול לטובת אדם שגרם לנזק מתוך כוונת זדון.                
6. הקבלן יהיה אחראי בלעדית כלפי המבטח לתשלום דמי הביטוח עבור הפוליסה ולמילוי כל החובות המוטלות על המבוטח על פי תנאי הפוליסה.
7. ההשתתפויות העצמיות הנקובות בפוליסה תחולנה בלעדית על הקבלן.
8. כל סעיף בפוליסת הביטוח המפקיע או מצמצם בדרך כלשהי את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.
העתק פוליסת הביטוח, מאושרת ע"י המבטח או אישור קיום ביטוחים בחתימתו על ביצוע הביטוחים כאמור יומצאו על ידי הקבלן למשרד האוצר - המינהל האזרחי לאזור יהודה והשומרון, עד למועד חתימת ההסכם. 
הקבלן מתחייב בכל תקופת ההתקשרות החוזית עם מדינת ישראל – משרד האוצר - המינהל האזרחי לאזור יהודה והשומרון להחזיק בתוקף את פוליסת הביטוח. הקבלן מתחייב לחדש את כל הביטוחים לכל אורך תקופת ההסכם ולהמציא את העתק פוליסת הביטוח מאושרת על ידי המבטח או אישור קיום ביטוחים החתום על ידי מבטחו על חידושם למשרד האוצר - המינהל האזרחי לאזור יהודה והשומרון לכל המאוחר  שבועיים לפני תום תקופות הביטוח הקיימות. 
אין בכל האמור בסעיפי הביטוח כדי לפטור את הקבלן מכל חובה החלה עליו על פי כל דין ועל  פי ההסכם ואין לפרש את האמור כוויתור של מדינת ישראל –משרד האוצר - המינהל האזרחי לאזור יהודה ושומרון על כל סעד או זכות המוקנים להם על פי הדין ועל פי הסכם זה.
מודגש ומובהר בזה כי אין בדרישות הביטוח על פי סעיף זה כדי למנוע מהמזמין לדרוש מהקבלן ביטוחים ו/או כיסויים נוספים ו/או להתאים את דרישות הביטוח שפורטו לעיל, לרבות בנספח הביטוח – אישור קיום ביטוחים, בכל בהתאם לעבודה/עבודות בה התקשרו מדינת ישראל – משרד האוצר - המינהל האזרחי לאזור יהודה והשומרון עם הקבלן, בכפוף לאישור ענבל חברה לביטוח בע"מ. 
12.    נהלי התשלום לקבלן

       12.1	הקבלן יעביר למקשר מדי חודש, עד ל- 7 לחודש, דו"ח פירוט השירותים שביצע הקבלן לפי ההסכם ומועדיהם (להלן: "הדו"ח"), וחשבונית מס כדין בגין הסכום אשר הקבלן סבור שהוא זכאי לו כתמורה בהתאם להסכם ולפי הדו"ח. לא הוגש דו"ח במועד הנ"ל, יוגש הוא בכל מועד מאוחר יותר; ואולם מוסכם כי במקרה זה יהיה הקבלן זכאי לתשלום ללא שיערוך או ריבית כלשהם, אלא לפי הסכום הנומינלי שהיה מגיע אילו שולם במועד. לא יוגש דו"ח פירוט שירותים עד ל-15 לאותו החודש- יידחה מועד התשלום כקבוע בנהלי המערכת הממשלתית. 

       12.2	המקשר יבדוק את הדו"ח ואת החשבונית שהעביר אליו הקבלן ויפעל כדלקמן, בתוך 7 ימי עבודה מיום קבלתם:

(1)	סבר המקשר כי השירותים שניתנו בפועל תואמים את האמור בחשבונית שהגיש הקבלן, כי השירותים שניתנו בפועל עמדו בכל תנאי ההסכם וכי הקבלן זכאי לפי ההסכם לתמורה האמורה בחשבונית, יאשר המקשר את החשבונית.

(2)	סבר המקשר כי השירותים שניתנו בפועל לא עמדו בתנאי סעיף 12.2(1) לעיל (להלן: "הפגם"), יודיע על כך לקבלן וייתן לו ארכה בת 14 יום לתיקון הפגם המונע את אישור החשבונית. לא תוקן הפגם, לדעת המקשר, אף לאחר ההארכה, לא יהיה הקבלן זכאי לכל שכר עבור השירותים שנפל בהם פגם לדעת המקשר, ויראו בקבלן כאילו הפר את ההסכם הפרה יסודית. אין באמור בסעיף משנה זה כדי לגרוע מכל סעד אחר הנתון למינהל לפי הסכם זה ולפי כל דין.

(3)	סבר המקשר כי היה פגם, והפגם תוקן לשביעות רצונו בתוך תקופת ההארכה, יאשר את החשבונית.

(4)	סבר המקשר כי היה פגם, והפגם מתייחס רק לחלק מן השירותים המפורטים בחשבונית, ואולם הפגם לא תוקן בתוך תקופת ההארכה, יאשר המקשר רק את אותם חלקים בחשבונית המתייחסים לשירותים אשר לא נפל בהם פגם, ויתקן את החשבונית כך שהסכום הנקוב בה יהיה התמורה אשר המקשר סבר כי הקבלן זכאי לה בהתאם להסכם לפי אותו חלק מן השירותים אשר המקשר אישר. יראו את החשבונית המתוקנת כאילו תוקנה בהסכמת הקבלן, ואולם אין די בכך כדי למנוע מהקבלן להעלות טענות כאילו הוא זכאי לסכום גבוה מזה הנקוב בחשבונית המתוקנת.

(5)	על אף האמור לעיל, באם סבר המקשר כי קיים פגם אך ורק בסכום הנקוב בחשבונית, רשאי המקשר לתקן את החשבונית ולקבוע בה את הסכום אשר המקשר סבור כי הקבלן זכאי לו בהתאם להסכם ולפי הדו"ח. יראו את החשבונית המתוקנת כאילו תוקנה בהסכמת הקבלן, ואולם אין די בכך כדי למנוע מן הקבלן להעלות טענות כאילו הוא זכאי לסכום גבוה מזה הנקוב בחשבונית המתוקנת.

       12.3	אין באישור החשבונית על ידי המקשר כדי להוכיח את נכונותה או את עמידת השירותים המופיעים בה בתנאי ההסכם. ניתן אישור המקשר, אף שנפל פגם וטרם שילם המינהל בגין החשבונית, רשאי המינהל שלא לפעול בהתאם לסעיף זה, ולהתנהל כאילו לא אישר המקשר את החשבונית. ניתן אישור המקשר אף שנפל פגם, והמינהל שילם את החשבונית, חייב הקבלן להשיב למינהל את התמורה שקיבל בגין אותה חשבונית, ויראו בתמורה זו חוב של הקבלן למינהל לפי ההסכם.

       12.4	התמורה בגין החשבונית (או חלק ממנה) שאישר המקשר תשולם לקבלן בהתאם לנהלי התשלום והוראות החשב הכללי הרלוונטיות. המועד הקובע למניין הימים הינו מועד אישור החשבונית על ידי המקשר.

       12.5	המינהל רשאי לקזז חובות שחייב לו הקבלן, בין לפי ההסכם ובין מכל עסקה או סיבה אחרת, מכל תשלום שישולם על ידו לקבלן.

       12.6	המינהל יהא רשאי לעכב תשלום סכומים כלשהם שיגיעו ממנו לקבלן על פי ההסכם אם הפסיק הקבלן ו/או מועסקיו ו/או מי מטעמו את מתן השירותים בניגוד להסכם וכל עוד לא פעל הקבלן ו/או מועסקיו ו/או מי מטעמו בעניין זה בהתאם לנדרש על פי ההסכם. סכומים שתשלומם עוכב כאמור לא יישאו הפרשי הצמדה, הפרשי שער או ריבית, לא יעודכנו ולא ישוערכו.

       12.7	אלא אם נאמר אחרת במפורש בהסכם, סכומים שיגיעו לקבלן או למינהל על פי ההסכם ולא ישולמו תוך 14 ימים מהמועד שנועד לתשלומם יישאו ריבית פיגורים בשיעור שיהא נהוג אצל החשב הכללי במשרד האוצר במועד הרלוונטי וכן הצמדה (כמפורט בנספח ההצמדה), וזאת מן המועד שהסכום האמור נועד לתשלום ועד תשלומו בפועל.

       12.8	מוסכם בזאת כי הסכום שהמינהל משלם לקבלן אינו מהווה משכורת או שכר עבודה, אלא תמורה עבור מתן השירותים המתבצעים על ידי הקבלן בהיותו קבלן עצמאי ובלתי תלוי ולא קיימים יחסי עובד ומעביד בין הקבלן למינהל.

       12.9	הקבלן מתחייב לעמוד בזמנים שהוגדרו ע"י המינהל לסיום הפרויקט במסגרת המכרז, בהתאם לאמור במפרט הטכני המצורף להסכם זה. כל יום של איחור במסירת הפרויקט, יזכה את המינהל האזרחי ב-2,000 ₪ (להלן: "פיצוי מוסכם"), אשר יקוזז מתמורת הקבלן, ללא צורך בכל הוכחת נזק. כל יום של סיום הפרוייקט בהתאם לדרישות המינהל, בטרם המועד שהוגדר, יזכה את הקבלן בכ-2,000 ₪ נוספים. 

13.    התמורה לה זכאי הקבלן

0. עבור התחייבויותיו של הקבלן בהסכם, יהיה הקבלן זכאי לתמורה לפי התעריפים המפורטים בנספחי המכרז בהתאם לשירותים השונים בכפוף לאחוזי ההנחה שניתנו על ידו במסגרת הצעתו במכרז או שהוסכמו בין הצדדים לאחר ניהול מו"מ (להלן: "התעריף").

0. התמורה המפורטת בנספח כוללת כל מס, אגרה, היטל וכל רכיב תשלום מכל מין וסוג שהם, למעט מס ערך מוסף, שיתווסף לתמורה האמורה, כפי  שיעורו בעת התשלום. המינהל רשאי לנכות מן התמורה המגיעה לקבלן את המסים שחובה לנכותם מקבלן עצמאי לפי כל דין.

0. הוציא הקבלן מכל סיבה שהיא הוצאות כלשהן בקשר עם ביצוע הסכם זה, אשר המינהל לא התחייב להחזירן לפי ההסכם, לא יהיה הקבלן זכאי לבקש מן המינהל החזרתן, והקבלן מוותר וויתור מוחלט ובלתי חוזר על כל טענה או תביעה בקשר לכך.

0. הצמדת התמורה למדד המחירים לצרכן (להלן- המדד), כפופה להוראות המפורטות להלן:

3. התמורה תוצמד למדד רק בתום 18 חודשי התקשרות, כאשר מדד הבסיס יהיה המדד הידוע בתום 18 חודשים ממועד החתימה על הסכם זה.

3. על אף האמור לעיל, אם במהלך 18 החודשים הראשונים של ההתקשרות יחול שינוי במדד בשיעור שיעלה לכדי 4% ומעלה ממועד החתימה על ההסכם, תעשה התאמה לשינויים, כך ששיעור ההתאמה יתבסס על ההפרש בין המדד הידוע במועד החתימה על ההסכם לבין המדד הקובע במועד הגשת החשבונית.


14.    מתן השירותים

       14.1	המינהל מוסר בזאת לקבלן והקבלן מקבל בזאת על עצמו ומתחייב לבצע עבור המינהל את העבודות, בהתאם למפורט בנספח השירותים ובהתאם להוראות המקשר.
	
       14.2	הקבלן מתחייב להשתמש לשם ביצוע העבודות בציוד שלא יגרום נזק למבנים ולרצפות, לריהוט ולציוד, שהם אסורים על ידי מכון התקנים הישראלי;

       14.3	המקשר או מי שהוסמך מטעמו, רשאי בכל עת לבדוק את טיב וסוג הציוד שהקבלן משתמש בהם, ואת הסידורים הכרוכים בביצוע העבודות ועל הקבלן לאפשר לו לבצע זאת. קבע המקשר כי הציוד או חלק ממנו בהם השתמש הקבלן אינם תקינים בעיניו, תהא קביעתו סופית והקבלן לא ישתמש בציוד ולא יפעיל את הסידורים שנפסלו כאמור.

       14.4	למען הסר ספק, מוצהר בזאת כי כל ההוצאות והתשלומים על פי סעיף משנה 14.3 ייעשו על ידי הקבלן ועל חשבונו בלבד.

       14.5	הקבלן מתחייב להעסיק בכל הקשור להסכם זה רק מועסקים אשר אושרו מראש על ידי יחידת ביטחון שדה ולאחר שמסר את שמם ותעודת הזהות שלהם ליחידת ביטחון השדה. בנוסף מתחייב הקבלן למנוע כניסתם לשטח המתקן של אנשים זרים או אנשים שלא אושרו על ידי המקשר.
	המינהל לא יהא חייב לפצות את הקבלן בדרך כלשהי בגין הפסדים או נזקים שנגרמו או עשויים להיגרם בשל אי מתן אישור או דרישה להפסקת העסקת מועסק של הקבלן על ידי יחידת ביטחון שדה ו/או קצין הביטחון של המינהל.

       14.6	(א) הקבלן יהא אחראי לכך שמועסקיו וכן כל מי שנמצא במתקן מטעמו מעת לעת לא ישתמש בציוד המתקן שלא לצורך ביצוע העבודות, לרבות שירותי טלפון, פקס, מחשב, מכונות צילום או כל ציוד אחר.

	(ב) הקבלן יהא אחראי לכך כי מועסקיו וכל מי שנמצא מטעמו מעת לעת יעזבו את המתקן מיד בסיום ביצוע העבודות על פי הסכם זה.

       14.7	(א) הקבלן או מועסקיו או מי מטעמו מתחייבים לשמור בסוד ולא להעביר, לא להודיע, לא למסור ולא להביא לידיעת כל אדם כל ידיעה שתגיע אליו אגב או בקשר עם ביצוע העבודות, לפני, אגב או תוך ביצוען.
	
	(ב) הקבלן מתחייב להחתים את מועסקיו או מי מטעמו על הצהרת סודיות לפיה יתחייבו לא להעביר, לא להודיע, לא למסור ולא להביא לידיעת כל אדם כל ידיעה שתגיע אליהם אגב או בקשר עם ביצוע העבודות, לפני, תוך כדי או אחרי ביצוען.
	
       14.8	מבלי לגרוע מכל האמור בהסכם או בכל דין, יראו בכל אחד מאלה משום הפרה יסודית של ההסכם על ידי הקבלן או מועסקיו או מי מטעמו:
	(1) אי ציות להוראות המקשר או מי שהוסמך מטעמו לגבי טיב וסוג הציוד או הסידורים.
	(2) העסקת אדם אשר לא אושר על ידי יחידת בטחון שדה כמפורט בהסכם זה ובתנאים המוקדמים להשתתפות במכרז.
	(3) שימוש אסור בציוד המתקן או אי עזיבת שטח המתקן בסיום ביצוע העבודות.
	(4) אי כיבוד הצהרת הסודיות.
(5) העסקת עובדים בניגוד לדיני העבודה וההסכמים הקיבוציים החלים על הענף.

       14.9	למען הסר ספק מובהר בזאת כי הקבלן לא יהיה זכאי לכל תמורה שהיא עבור ביצוע העבודות שלא הוזמנו בהתאם להסכם ולא נקבעו בנספח השירותים וכן עבור העבודות שנקבעו בנספח השירותים אך בוטלו בהתאם להוראות ההסכם. לא יינתן כל פיצוי או שיפוי או שכר עבור עבודות כאלו. הקבלן מוותר בזאת וויתור סופי, מוחלט ובלתי חוזר על כל טענה, דרישה או תביעה שמשמעותם תשלום כלשהו או מתן תמורה כלשהי מעבר לתמורה לה זכאי הקבלן עבור העבודות שנתן בגין הוראה בכתב של המקשר.

       14.10	המקשר רשאי לתת לקבלן הנחיות והבהרות (להלן: "הנחיות") לגבי האמור בהוראה, בכתב או בעל-פה. הנחיות אלה תחייבנה את הקבלן ותהוונה חלק בלתי נפרד מן ההסכם. 
	מוצהר כי אין לראות בכל זכות הניתנת על פי הסכם זה למינהל לפקח, להדריך או להורות לקבלן או לכל אחד ממועסקיו, אלא אמצעי להבטיח ביצוע הסכם זה במלואו, ולכן לא תהיינה לקבלן או למועסקיו או למי מטעמו כל זכויות של עובד מדינה או עובד המועסק על ידי המינהל ולא יהיו זכאים לכל תשלום, פיצוי או הטבה אחרת בקשר עם ביצוע או הפסקת ביצוע הסכם זה.

14.11     העבודות תבוצענה בהתאם למפרט הטכני המצורף כנספח להסכם זה. המפרט הטכני המיוחד מכתיב את אופן ביצועה של כל אחת מן הפעולות, וכן תנאים כלליים לביצוע הפעולות. המפרט הטכני הסטנדרטי (כתב הכמויות) מפרט מהן העבודות הנדרשות.

14.12	(א) המינהל יהיה זכאי לדרוש מהקבלן הרחקתו של מועסק מביצוע העבודות על פי שיקול דעתו הבלעדי והמוחלט וללא מתן נימוקים והקבלן מתחייב לבצע את הדבר מיד לאחר שנדרש לעשות כן, ולהעמיד לרשות המינהל מועסק אחר במקומו, שיהא מוסכם על המקשר ולשביעות רצונו. מובהר בזאת שהקבלן לא יהיה זכאי לתשלום כלשהו בגין העבודות של עובד שבוצעו שלא בהתאם להתחייבויות הקבלן על פי הסכם זה.

	(ב) המינהל לא יהא חייב לפצות את הקבלן בדרך כלשהי בגין הפסדים או נזקים שנגרמו או עשויים להיגרם בשל דרישה להפסקת העסקת מועסק של הקבלן כאמור לעיל.

14.13	(א) קבע המקשר או המוסמך מטעמו כי העבודות, כולן או חלקן, אינן מבוצעות כראוי, תהא קביעתו סופית ועל הקבלן לתקן את הטעון תיקון לשביעות רצון המקשר או המוסמך מטעמו.

	(ב) לא תיקן הקבלן את הטעון תיקון בהקדם האפשרי, יהיה המינהל רשאי להעסיק אחר שיבצע את התיקון תחתיו, ולשלם כל תשלום בגין הוצאות אלו מתוך הכספים להם זכאי הקבלן על פי הסכם זה.

       14.14	המינהל יהיה זכאי להזמין אצל אדם ביצוע עבודות ולבצע עם אדם אחר כל התקשרות שהיא. הקבלן מבהיר בזאת, שאין לו ולא יהיו לא כל תביעות או טענות ללא יוצא מן הכלל כלפי המינהל או האדם האחר בגין הזמנת העבודות וההתקשרויות הנוספות כאמור. הוזמנו עבודות מאדם אחר כאמור, מתחייב הקבלן לשתף עמו פעולה.

       14.15	הפר הקבלן את ההסכם הפרה כלשהי, ישלם הקבלן פיצוי בעבור הנזק שנגרם למינהל (לרבות הוצאות ארגוניות של המינהל ומימון פועלים חלופיים). לחילופין, לפי בחירת המינהל, רשאי המינהל לקבל פיצויים מוסכמים בשיעור חלק התעריף לגביו הופר ההסכם. הן הפיצויים בגין הנזק והן הפיצויים המוסכמים הינם חוב שעל הקבלן לשלם לפי ההסכם.

14.16	עיכוב תשלומים לקבלן או קיזוזים או הפחתות מסכומים המגיעים לקבלן לא יהיו עילה או סיבה בידי הקבלן להפסיק, להשהות או להימנע מביצוע העבודות או לעכב ביצוע התחייבות כלשהי. אין בסעיף זה כדי להסמיך את המינהל לעכב תשלומים, לקזז או להפחיתם אלא על פי דין או אם הדבר נקבע במפורש בהסכם.

    14.17 	כל המצאה, פטנט, זכויות יוצרים, תוכנה, ידע, מסקנות, תוצאות וממצאים אחרים אשר יתגלו או יפותחו בעת מתן השירותים או בעקבותיהם לרבות כל מסמך אשר הוצא מטעמו במהלך ביצוע הסכם זה, יהיו רכוש המינהל בלבד והקבלן מתחייב בזאת למסור למינהל מיד עם תום תקופת ההסכם או עם הפסקת ההסכם - הכל לפי המוקדם יותר - את כל חוות-הדעת, המסמכים וכו' ללא יוצא מן הכלל, בין שנמסרו לו ובין שהוכנו על ידו. 


14.18	הקבלן מתחייב כי במידה ויתבקש לאפשר למבקר הפנימי של המינהל או מי שמונה על ידו, לקיים אצלו ביקורת מקצועית.


ולראיה באו הצדדים על החתום:

החותמים מטעם הצדדים מצהירים בזאת כי חתימתם מחייבת לפי כל דין את הצדדים שבשמם חתמו וכי הוסמכו לחתום על ההסכם. הצהרה זו הינה מאושיות ההסכם, ואי נכונותה תגרום להסכם להיות בטל מעיקרו.

המינהל								הקבלן

_____________________					____________________
קמ"ט שיכון
_____________________					____________________
קמ"ט אוצר               		                                                     אני הח"מ עו"ד ..................
								מאשר כי ה"ה  ...................
     					                                       חתמו בפני וחתימתם בצירוף
						                         חותמת החברה מחייבת את
								החברה לעניין הסכם זה.
								____________________
    עורך  -  דין








נספח  ביטוח - אישור קיום ביטוחים

לכבוד 

מדינת ישראל –משרד האוצר - המינהל האזרחי לאזור יהודה ושומרון;

א.ג.נ.,
 
הנדון:  אישור קיום ביטוח עבודות קבלניות/הקמה

הננו מאשרים בזה כי ערכנו למבוטחנו __________________________________(להלן "הקבלן") 

לתקופת הביטוח  מיום _______________ עד יום ________________  בקשר לביצוע כל העבודות הנדרשות לגידור חוות התנינים בפצאל, כל החומרים, האביזרים והציוד עבור משרד האוצר – המינהל האזרחי לאזור יהודה ושומרון, בהתאם למכרז וחוזה עם מדינת ישראל – משרד האוצר- המינהל האזרחי לאזור יהודה ושומרון,  את הביטוח המפורט  להלן:

ביטוח כל הסיכונים עבודות קבלניות/הקמה 

ביטוח כל הסיכונים עבודות קבלניות/הקמה בגין ביצוע כל העבודות הנדרשות לגידור חוות התנינים בפצאל ועבודות תשתית, כל החומרים והציוד לכל תקופת העבודות ואשר יכלול:-
פרק א' - ביטוח הרכוש
במלוא ערכן של כל העבודות כולל כל החומרים, האביזרים, הציוד, הגדר, השער והתשתית על בסיס ערך  כחדש. למען הסר ספק הכיסוי יכלול גם כיסוי לנזקי טבע ורעידת אדמה, סיכוני פריצה, גניבה ושוד.
הכיסוי יכלול גם:
1. ציוד קל לבניה והקמה, מתקנים קלים, כלי עבודה ואמצעי עזר - בערכם המלא.
2. הוצאות פירוק, הריסה, פינוי הריסות, תמיכה, חיזוק וכדומה – גבול אחריות בגובה 10% מהיקף    הפרויקט אך לא פחות מסך 50,000 דולר ארה"ב.
3.רכוש שעליו עובדים ו/או רכוש סמוך על בסיס נזק ראשון– גבול אחריות בגובה 10% מהיקף    הפרויקט אך לא פחות מסך   250,000  דולר ארה"ב.
4. חומרים ופריטים מחוץ לאתר כולל מטענים בהעברה לצורך עבודות ההסכם בערכם המלא.                                               
5. מבני עזר זמניים (לרבות מחסנים, משרדים, גדרות וכדומה אשר אינם מהווים חלק מהפרויקט הסופי המושלם) הנמצאים באתר על פי ערכם.
6. חריג הוצאות לתיקונים או החלפה הנובעים מתכנון לקוי, חומרים לקויים, עבודה לקויה יוגבל לתיקון     או החלפת הפריטים הלקויים עצמם ולא יחול לגבי אובדן או נזק לפריטים אשר בוצעו כהלכה, כאשר    אובדן או נזק כזה נגרם כתוצאה מתאונה שנבעה בגלל תכנון לקוי, חומרים או עבודה לקויה.
7. כיסוי נזק ישיר מתכנון לקוי בגבול אחריות שלא  יפחת מ  75,000 דולר ארה"ב בכפוף להשתתפות     עצמית של הקבלן שלא תעלה על 10 אחוז.
8. שכר מהנדסים, אדריכלים ויועצים לא יפחת מסך  25,000 דולר ארה"ב.
9. כיסוי לנזקי טבע, כולל רעידת אדמה, פריצה, גניבה ושוד.
10. ככל שישולמו מקדמות על ידי משרד האוצר - המינהל האזרחי לאזור יהודה ושומרון,- תגמולי       הביטוח המגיעים למבוטח על פי פרק זה, משועבדים לטובת מדינת ישראל – משרד האוצר – המינהל       האזרחי לאזור יהודה ושומרון וישולמו להם אלא אם יורה חשב משרד האוצר למבטח בכתב אחרת.
פרק ב – ביטוח אחריות כלפי צד שלישי
הכיסוי על פי כל דין, בגבול אחריות של לפחות 1,500,000  דולר ארה"ב בגין נזקי גוף ורכוש, לתובע למקרה ולתקופת הביטוח, כולל סעיף אחריות צולבת – CROSS LIABILITY
הכיסוי על פי פרק זה יורחב לכסות נזקי רעד, ויבראציה, הסרת משען או החלשתו בגבול אחריות שלא יפחת מ 250,000 דולר ארה"ב.        
הכיסוי על פי פרק זה מורחב לכלול נזק  ישיר לצינורות מתקנים וכבלים תת קרקעיים שלא יפחת  מסך  1,000,000 שקלים חדשים, ונזק עקיף לצינורות מתקנים וכבלים  תת קרקעיים שלא יפחת מסך  500,000 שקלים חדשים.  
הכיסוי על פי פרק זה מורחב לכלול כיסוי לחבות המבוטח בגין שימוש בציוד מכני הנדסי הנחשב ככלי רכב על פי פקודת התעבורה אך לא חלה חובה לבטחו על פי פקודת ביטוח רכב מנועי וחוק הפיצויים לנפגעי תאונות דרכים בגבול אחריות שלא יפחת מסך  5,000,000 שקלים חדשים.
הכיסוי על פי פרק זה יורחב לכלול תביעות שיבוב של המוסד לביטוח לאומי.
פרק ג – ביטוח חבות מעבידים 
1. לגבי כל העובדים הקשורים בביצוע עבודות הפרויקט, כולל קבלנים, קבלני משנה ועובדיהם.
2. גבול האחריות לעובד, למקרה ולתקופת הביטוח לא יפחת מ 5,000,000 דולר ארה"ב.

הפוליסה כוללת :
1. הרחבה לתקופת אחזקה רגילה ומורחבת של 24 חודש לאחר סיום העבודות;
2. תנאי הכיסוי  הסטנדרטים לא יפחתו מהמקובל על פי "פוליסת נוסח ביט", בשינויים המתחייבים על פי     המצוין.
3. לשם המבוטח התווספו: ו/או קבלנים ו/או קבלני משנה ו/או מדינת ישראל -  משרד האוצר - המינהל     האזרחי לאזור יהודה והשומרון.
4. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על ידינו הודעה מוקדמת של 60 יום לפחות במכתב רשום לחשב משרד האוצר ולראש המינהל האזרחי     לאזור יהודה והשומרון.
5. אנו מוותרים  על כל זכות שיבוב, תביעה, חזרה  או השתתפות כלפי מדינת ישראל -  משרד האוצר –   המינהל האזרחי לאזור יהודה והשומרון, עובדיהם וכל הפועלים מטעמם, ובלבד שהוויתור לא יחול     לטובת אדם שגרם לנזק מתוך כוונת זדון;
6. הקבלן אחראי בלעדית כלפינו לתשלום דמי הביטוח עבור הפוליסה ולמילוי כל החובות המוטלות  על     המבוטח על פי תנאי הפוליסה.
7. ההשתתפויות העצמיות הנקובות בפוליסה תחולנה בלעדית על הקבלן.
8. כל סעיף בפוליסת הביטוח המפקיע או מצמצם בדרך כל שהיא את אחריות המבטח, כאשר קיים ביטוח     אחר לא יופעל כלפי מדינת ישראל והביטוח  הינו בחזקת ביטוח ראשוני המזכה במלוא הזכויות על פי הביטוח.
   
בכפוף לתנאי וסייגי הפוליסה המקורית עד כמה שלא שונו במפורש על פי האמור באישור זה.
                                                                                                              בכבוד רב,
                          


                                                                    ___________________________
תאריך______________                        חתימת מורשה המבטח  וחותמת המבטח
















נספח א'
מפרט טכני 
גידור חוות התנינים בפצאל


1. העבודה במתחם בו נמצאים בעלי חיים המסוכנים לבני אדם. יודגש, כי יש לשמור על הוראות הבטיחות אשר יינתנו ע"י נציגי קמ"ט שמירת הטבע והפארקים. 
2. עבודות הגידור יבוצעו על פי המפרט הבא:

1. התקנת גדר רשת מרותכת כדוגמת גדר "שדרות" של חברת יהודה רשתות בגובה כולל של  2.35 מפני הקרקע כולל מעקם עילי מעל גובה 2 מטר בזווית 45 מעלות ובאורך 50 ס"מ עמודי פרופיל 80/40/2.2 מ"מ כל 2.95 מטר לרבות כיפות ואביזרי חיבור מנירוסטה העמוד יעוגן בקורת בטון בעומק 50 ס"מ.
2. קורת בטון ב200 שתהווה בסיס לגדר במידות 60/30 ס"מ .כולל זיון כפי שמופיע בכתב הכמויות.
3. רשת מגולוונת נוספת בגובה מטר בחלק התחתון של הרשת הנ"ל, שקועה בקורת הבטון 5 ס"מ לפי המפרט המופיע בכתב הכמויות.
4. התקנת שני שערים דו כנפיים מדגם "שדרות" או "קרן" של יהודה רשתות או ש"ע ההתקנה על פי המפרט המופיע בכתב הכמויות.

3. משך ביצוע העבודה יהיה לכל היותר 18 ימי עבודה (לא כולל ימי שישי ושבת).
4. העבודה תתבצע בשעות האור בלבד משעה 6:00 בבוקר ועד השעה 19:00 בערב (לא תותר עבודת לילה).
5. הקבלן שיבחר יידרש להתחיל את ביצוע העבודות בתוך 24 שעות מרגע קבלת הוראה בדבר התחלת עבודה ומסירת השטח ע"י קמ"ט שיכון או מי שימונה מטעמו לניהול הפרויקט.
6. בכל משך ביצוע העבודה הקבלן יתאם כניסה ויציאה משטח העבודה עם נציג קמ"ט שמירת הטבע והפארקים אשר ילווה  את הפרויקט.
7. הקבלן יפעל עפ"י הוראות הבטיחות שימסרו ע"י הנ"ל. יודגש, כי אין לפגוע בגדר הקיימת ולא לפתוח את השערים המתחמים את איזור המחייה של התנינים.
8. מקום לאחסון הציוד לצורך ביצוע העבודות יוגדר ע"י קמ"ט שיכון או מי שימונה מטעמו לניהול הפרויקט.
9. על הקבלן להעביר את פרטי מנהל העבודה מטעמו למזמין בתחילת הליך ההתקשרות עימו.






נספח ב'
נספח הכמויות[footnoteRef:1] והתעריף [1: כתב הכמויות הינו בהתאם לכמות המשוערת ועלול להשתנות בעת ביצוע הפרוייקט בהתאם לשיקול דעתו של המינהל האזרחי. המינהל האזרחי רשאי לצמצם, להגדיל או לשנות את הכמויות בהתאם לצורך ולשיקול דעתו המוחלט. ] 

גידור חוות התנינים
	סך הכל
	מחיר ליחידה
	כמות
	יחידה
	תיאור
	סעיף

	
	
	
	
	פרק 1 01
תת פרק 1  01.1
	

	
	
	
	
	גידור חוות התנינים בבקעה בתוואי שיקבע ע"י המזמין באורך כ- 1100 מטר, המחיר יהיה למטר אחד, התשלום יהיה לפי מדידת מספר המטרים שיבוצע בשטח
	

	
	
	1100
	מ"א
	גדר יהודה מסוג שדרות/שווה ערך (גדר רשת מרותכת מחוטי פלדה קשה דגם "בטחון" או "לירון ביטחונית" או "שדרות" או ש"ע בגובה כולל של 2.35 מ' מפני הקרקע, בתוספת מעקם עילי מעל גובה 1.9-2.0 מ' בזווית 45 מעלות ובאורך 50 ס"מ. משבצות 50/150/4.5 מ"מ ועמודים מפרופיל 80/40/2.2 מ"מ או 60/60/2.2 מ"מ כל 2.95 מ', לרבות כיפות ואביזרי חיבור מנירוסטה, מגלוונת גלוון חם, העמוד יהיה שקוע 50 ס"מ בקורת בטון
	01.1.020

	
	
	200
	מ"ק
	קורת בטון ב-200 שתהווה בסיס לגדר הנ"ל, רוחב הקורה 30 ס"מ, גובה 60 ס"מ, זיון 6 מוטות ברזל 12 חישוק 20/40 ס"מ מברזל 8 מ"מ כל 20 ס"מ. הקורה שקועה בקרקע 50 ס"מ, ובולטת 10 ס"מ מעל פני הקרקע, כולל חפירות, יישור הקרקע וחישוף לפי הנדרש
	01.1.030

	
	
	1100
	מ"א
	רשת מגולוונת נוספת בגובה מטר, עין הרשת 20/20 מ"מ עובי החוט 1.3 מ"מ, החלק העחיון של הרשת קשור בחוט מגולוון לרשת הראשית , החלק התחתון של הרשת הנ"ל שקוע בבטון 5 ס"מ בצד הפנימי של הגדר
	01.1.040

	
	
	2.00
	יח'
	שער דו כנפי דגם "לירון ביטחוני" או "קרן" או ש"ע במידות 300/220 ס"מ.
השער עשוי מפרופילים אנכיים בגובה 2.0 מ' עם קרן באורך 50 ס"מ בזווית של 45 מעלות, מסגרת מפרופיל 60/40/2 מ"מ ורשת מרותכת 50/150/4.5 מ"מ, לרבות עמודי שער מפרופיל 100/100/4 מ"מ בריח ואוזניים למנעול תלייה, בריחים לקרקע ויסודות בטון 80/80/80 ס"מ מתאים לגדר הנ"ל עם קורת בטון כנ"ל מתחתיו ורשת 20/20 כנ"ל צמודה לכנפי השער שתגיע עד לקורת הבטון עם חפיפה בסגר השער (למניעת יציאת התנינים) כל החיזוקים הנדרשים
	01.1.050

	
	
	
	
	בצ"מ 20% בכתב הכמויות. במידה ויידרשו תוספות לפרוייקט הם יתומחרו לפי מחירון דקל (בסיסי וללא תוספות) בהפחתה של 20%
	




	סך הכל
	

	

	
סה"כ כללי

  16% /   17% מע"מ

סה"כ כולל מע"מ

	

	

	

	




הערות כלליות
1.יש למלא את כלל סעיפי הנספח על מנת שהתשלום יהיה בהתאם לכתב הכמויות ולקצב ההתקדמות.
2.לא תינתן תמורה או תוספת תשלום עבור: אחוזי קבלן-משני, היקפי עבודה וכד'.
3.המחירים כוללים כל אגרה מס או היטל אך אינם כוללים מע"מ, והוא יתווסף לסכום הרלוונטי בעת התשלום. המחירים יישארו בתוקפם בכל תקופת ההסכם, בכפוף להוראות ההסכם.

שם  החברה :________________    מס' עוסק מורשה:_______________________

כתובת לשליחת דואר:________________________________________________

מייל: ___________________________________________________________

טלפון:________________              פקס:_______________________________




נספח ג'
שרטוטי עזר לאופן הגידור הנדרש

שם הבנק / חברת הביטוח ___________________
מס' הטלפון _____________________
מס' הפקס   _____________________
נוסח כתב ערבות
לכבוד
המינהל האזרחי לאזור יהודה והשומרון

הנדון:  ערבות מס' ___________________________

אנו ערבים בזה כלפיכם לסילוק כל סכום עד לסך _________________________________
(במילים: ____________________________________________________________)
שיוצמד למדד *) _____________________ מתאריך: ___________________________
					                            (תאריך תחילת תוקף הערבות)	
אשר תדרשו מאת: ______________________________________ (להלן "החייב")  בקשר
			       (חובה לציין שם מלא ומספר עוסק מורשה)
עם הזמנה / חוזה _______________________________________________________                               
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.		
ערבות זו תהיה בתוקף מתאריך ________________  עד תאריך ______________
דרישה על פי ערבות זו יש להפנות לסניף הבנק/ חב' הביטוח שכתובתו : ________________
 					                                                (שם הבנק/חב' הביטוח)
____________________               ___________________________________
     מס' הבנק ומס' הסניף                                     כתובת סניף הבנק / חברת הביטוח
ערבות זו אינה ניתנת להעברה.

_______________                 ___________________             __________________
          תאריך                                             שם מלא                                    חתימה וחותמת
* ) אם נדרשת ערבות צמודה
מדף מס' 3043	

